
ΚΕΦΑΛΑΙΟΙ 
ΓΕΝΙΚΕΣ ΔΙΑΤΑΞΕΙΣ 


Άρθρο 1 
Αντικείµενο Κανονισμού 

1. Αντικείµενο του παρόντος Κανονισμού είναι ο καθορισμός τῶν αρχών και 
διαδικασιών που διέπουν τα έργα, τη µελέτη έργων, τις προμήθειες και την παροχή 
υπηρεσιών προς τον Ο.Π.Ι., επιφυλασσομένων τῶν διατάξεων της Οδηγίας 
2004/18/ΕΚ του Συμβουλίου και του ΠΔ 60/2007, όπως κάθε φορά ισχύουν. 

2. Οι διατάξεις του παρόντος Κανονισμού δεν εφαρμόζονται: 

2.1. Στις προμήθειες υλικών και την παροχή υπηρεσιών μικρής αξίας, το όριο 
των οποίων καθορίζεται µε απόφαση του Διοικητικού Συμβουλίου (Δ.Σ.) του Ο.Π.Ι. 
Το συνολικό ποσό τῶν προμηθειών που πραγματοποιούνται µε αυτόν τον τρόπο 
ετησίως δεν µπορεί να υπερβαίνει το ύψος τῶν 45.000 (σαράντα πέντε χιλιάδων) 
ευρώ. 

2.2. Στις συμβάσεις που ρητά εξαιρούνται απὀ τις Οδηγίες της Ευρωπαϊκής 
Ένωσης για λόγους άλλους από το ὕψος της αξίας τους. 

Οι παραπάνω εξαιρέσεις δεν στερούν από το Δ.Σ. του Ο.Π.Ι. το δικαίωμα να 
εφαρμόζει κατά την κρίση του και στις περιπτώσεις αυτές τις διατάξεις του παρόντος 
Κανονισμού. 


Άρθρο 2 
Δικαιοδοσίες και ρυθµίσεις 

Το Δ.Σ. παρέχει µε αποφάσεις του στα όργανα του Ο.Π.1. τις δικαιοδοσίες που 
έχουν σχέση με τον παρόντα Κανονισμό και που καθορίζουν κάθε στοιχείο και 
διαδικασία που είναι απαραίτητα για την εύρυθμη εφαρµογή του. Καθορίζει, επίσης, 
στις αρχές κάθε έτους, την Επιτροπή Διαγωνισμών, η οποία είναι τριμελής, µε τρία 
άτοµα προερχόμενα από τον Ο.Π.Ι. ἤ/και το Δ.Σ., οι αρμοδιότητες της οποίας 
καθορίζονται παρακάτω. 


Άρθρο ὁ 
Διαδικασίες επιλογής αναδόχων 
Ο Ο.Π.Ι. προβαίνει στην επιλογή τῶν αναδόχων του και να πραγματοποιεί τα 
έργα, τις μελέτες των έργων, τις προμήθειες και την παροχή υπηρεσιών 
εφαρμόζοντας, κατά περίπτωση, μία από τις ακόλουθες διαδικασίες, όπως 

προβλέπεται από τις εκάστοτε ισχύουσες νομοθετικές ρυθµίσεις και Οδηγίες της 
Ευρωπαϊκής Ένωσης για την προκήρυξη διαγωνισμών µε σκοπό τη σύναψη τῶν 
σχετικών συμβάσεων: 

1. Ανοικτή Διαδικασία (ή Διαδικασία Ανοικτού Διαγωνισμού), µε δημόσια 
πρόσκληση σε διαγωνισμό, στον οποίο μπορεί να υποβάλει προσφορά κάθε 
ενδιαφερόμενος µετά τη δημοσίευση περίληψης της σχετικής διακήρυξης. 

2. Κλειστή Διαδικασία (ή Διαδικασία Κλειστού Διαγωνισμού), µε διαγωνισμό 
στον οποίο μπορούν να υποβάλουν προσφορά µόνο εκείνοι οι ενδιαφερόμενοι που θα 
επιλεγούν κατόπιν δημόσιας πρόσκλησης για εκδήλωση ενδιαφέροντος και οι οποίοι 
δεν πρέπει να είναι λιγότεροι από τρεις. 

3. Διαδικασία µε Πρόχειρο Διαγωνισμό, η οποία πραγματοποιείται µε 
συνοπτικές διαδικασίες, για μικρής αξίας συμβάσεις. Το όριο της αξίας των 
συμβάσεων και τῶν διαγωνισμών αυτών που πραγματοποιούνται µε πρόχειρο 
διαγωνισμό καθορίζεται µε απόφαση του Δ.Σ. του Ο.Π.Ι. 

4. Διαδικασία µε Διαπραγματεύσεις, κατά την οποία ο Ο.Π.Ι. απευθύνεται σε 
προμηθευτές της επιλογής του και διαπραγματεύεται τους όρους σύναψης της 
σχετικής σύμβασης µε έναν ή περισσότερους από αυτούς. Η διαδικασία αυτή 
εφαρμόζεται χωρίς δημοσίευση προκήρυξης, στις περιπτώσεις που αναλυτικά 
αναφέρονται στο άρθρο 17 του παρόντος Κανονισμού, καθώς και στις περιπτώσεις 
που το επιτρέπει ειδική διάταξη νόµου. 


Άρθρο 4 
Προῦποθέσεις συμμετοχής σε δισγωνισµό 
Οι προῦποθέσεις συμμετοχής ενδιαφερομένων σε διαγωνισμό του Ο.Π.Ι. είναι 
να διαθέτουν σε ικανοποτητικῇ στάθµη τα ποιοτικά, οικονομικά και τεχνικά κριτήρια 
που καθορίζονται για τον σκοπό αυτό από τη διακήρυξη και να αποδεικνύουν την 
ὕπαρξη αυτών µε την προσκόμιση σχετικών δικαιολογητικών, σύμφωνα µε τη 
διακήρυξη. 


Άρθρο 5 
Κριτήρια κατακύρωσης διαγωνισμού 

Τα κριτήρια µε βάση τα οποία γίνεται η επιλογή του μειοδότη και η 
κατακύρῶση της σύμβασης μεταξύ τῶν τεχνικά και οικονομικά αποδεκτών 
προσφορών εἶναι: 

α. Η χαμηλότερη τιμή 

ή 
β. Π συμφερότερη προσφορά. 


Στην περίπτωση του κριτηρίου (α), ὡς «χαμηλότερη τιµή» νοείται αυτή που 


προκύπτει από την αναγωγή τῶν προσφερθεισών τιμών επί της αυτής βάσης από 
άποψη τόπου, τρόπου και χρόνου παράδοσης του έργου, της μελέτης, του υλικού και 

της υπηρεσίας, σε συνδυασμό µε τους προτεινόµενους όρους πληρωμής κατά 
περίπτωση. 

Στην περίπτωση του κριτηρίου (β), εκτός από την τιμή, όπως αυτή 
προσδιορίστηκε πιο πάνω, συνεκτιμώνται και άλλα κριτήρια όπως: 

Το κόστος εγκατάστασης, λειτουργίας και συντήρησης, όπου απαιτούνται. 

Η παρεχόµενη εγγύηση καλῆς λειτουργίας. 

Ἡ εξυπηρέτηση µετά την κατασκευή, πώληση ή εγκατάσταση και η τεχνική 
βοήθεια εκ µέρους του αναδόχου. 

Η σχέση κόστους -- αποδοτικότητας. 

Κάθε άλλο στοιχείο, ανάλογα µε τη φύση του αντικειμένου του διαγωνισμού 
ή µε τις ιδιαίτερες ανάγκες του Ο.Π.1., όπως η ομοιομορφία και συλλειτουργικότητα 
των προσφερομένων µε εκείνα που χρησιμοποιεί ήδη ο Ο.Π.Ι. κ.λπ. που κατά την 
κρίση του Δ.Σ. του Ο.Π.Ι. διασφαλίζει πληρέστερα τα συμφέροντά του. 

Σε αμφότερες τις περιπτώσεις των κριτηρίων επιλογής εξετάζεται η 
αξιοπιστία, φερεγγυότητα, δυναμικότητα, ειδικότητα, πείρα και δοκιµότητα τῶν 
διαγωνιζομένων. 


ΚΕΦΑΛΑΙΟΠ 
ΑΝΟΙΚΤΗ ΔΙΑΔΙΚΑΣΙΑ 
Ἄρθρο 6 
Διακήρυξη 

1. Για κάθε διαγωνισμό εκδίδεται διακήρυξη, η οποία εγκρίνεται από το Δ.Σ. 
του Ο.Π.Ι.. 

2. Το κείµενο της διακήρυξης συντάσσεται, κατά κανόνα, σε τυποποιηµένο 
έντυπο, συνάδει µε τις Οδηγίες της Ευρωπαϊκής Ένωσης και μεταξύ τῶν άλλων 
περιλαμβάνει: 

Τον αριθµό της διακήρυξης. 

Τη διεύθυνση του Ο.Π.Ι. (ταχυδρομική διεύθυνση, αριθµός τηλεφώνου, 
τηλετύπου και τηλεμοιοτύπου/Ε ΑΧ). 

Την ημερομηνία και ώρα λήξης της προθεσμίας υποβολής των προσφορών, 
καθώς και την ημερομηνία και ώρα αποσφράγισης αυτών. 

Τη σαφή περιγραφή του αντικειμένου του διαγωνισμού. 

Τον επιθυμητό χρόνο, τόπο και τρόπο παράδοσης του έργου, της μελέτης, του 
υλικού ή της υπηρεσίας από τον ανάδοχο. 

Την τυχόν συμμετοχή τῶν ενδιαφερομένων στο κόστος απόκτησης του 
πλήρους τεύχους της διακήρυξης. 

3. Στη διακήρυξη συμπεριλαμβάνονται τα εξής τεύχη που αποτελούν 
αναπόσπαστο μέρος της: 

3.1, «Ειδικοί Όροι του Διαγωνισμού» που κρίνεται σκόπιμο να προστεθούν κ. 2 
για τη συγκεκριμένη διακήρυξη και οι οποίοι καθορίζουν και αναλύουν θέματ σαν αν 
όπως: ΄ 


σε. Το νόμισμα, η μονάδα μέτρησης και οι τιµές μονάδας. Κο 

Οι όροι και ο τρόπος πληρωμής του ανταλλάγµατος. 

Η τυχόν αναπροσαρμογή του ανταλλάγµατος, ο τύπος υπολογισμού αυτού και 
ο τρόπος πληρωμής των εξ αυτού προκυπτόντῶν επί πλέον ποσών. 

Η δυνατότητα ή υποχρέωση προσφοράς για το σύνολο ἡ µέρος του έργου, της 
μελέτης, της ποσότητας ἤ τῶν κατηγοριών των ζητουμένων ειδών ή της υπηρεσίας. 

Η τυχόν δυνατότητα υποβολής εναλλακτικών προσφορών. 

Το κριτήριο επιλογής του αναδόχου. 

Σε περίπτωση που κριτήριο επιλογής είναι η συμφερότερη προσφορά, 
καθορίζονται υποχρεωτικά στη διακήρυξη όλα τα στοιχεία µε βάση τα οποία γίνεται 
η αξιολόγηση της προσφοράς, καθώς και ο τρόπος βαθμολόγησής τους. 

Οι όροι τυχόν χρηματοδότησης. 

Η τυχόν αυξομείωση του αντικειμένου του διαγωνισμού, το ποσοστό αυτής, 
καθώς και τα χρονικά όρια γνωστοποίησής τῆς στον ανάδοχο. 

Η ζητούμενη εγγύηση συμμετοχής. 

Ἡ τυχόν υποχρέωση του αναδόχου για την υποβολή, μαζί µε την προσφορά, 
δείγματος ή διαφόρων πιστοποιητικών ή αδειών ή δηλώσεων. 

3.2. «Γενικοί Όροι Διαγωνισμών» που ισχύουν για κάθε διακήρυξη, οἱ οποίοι 
περιλαμβάνουν και αναλύουν, μεταξύ άλλων, και τα εξής θέματα: 

Όροι συµµετοχής τῶν διαγωνιζομένων. 

Τρόπος κατάρτισης των προσφορών από τους ενδιαφεροµένους, 

Τρόπος υποβολής τῶν προσφορών. 

Διάρκεια ισχύος τῶν προσφορών. 

Λιαδικασία αποσφράγισης τῶν προσφορών. 

Τα περί κατακύρωσης του διαγωνισμού. 

Ενστάσεις και προθεσμίες υποβολής αυτών. 

Το περιεχόµενο διαφόρων δηλώσεων που υποβάλλουν οι συμμετέχοντες. 

3,3, Οι τύποι εγγυητικών επιστολών. 

3.4. Τεχνικές προδιαγραφές και τυχόν σχέδια του ζητούμενου έργου, μελέτης, 

υλικού ή υπηρεσίας. 

4. Οι τεχνικές προδιαγραφές περιλαμβάνουν όλα εκείνα τα τεχνικά 
χαρακτηριστικά, ὥστε το ζητούμενο έργο, η μελέτη, τα υλικά ή οι παρεχόμενες 
υπηρεσίες να εκπληρώνουν τον σκοπό για τον οποίο προορίζονται. 

Δεν επιτρέπεται η αναγραφή ὀρῶν στις διακηρύξεις και στις τεχνικές 
προδιαγραφές που προσδιορίζουν χαρακτηριστικά συγκεκριμένου κατασκευαστή ή 
προέλευσης ἢ μεθόδους που έχουν ὡς αποτέλεσµα να ευνοούν ορισμένες 
επιχειρήσεις ή προϊόντα, εκτός τῶν περιπτώσεων, κατά τις οποίες οι προδιαγραφές 
αυτές δικαιολογούνται απόλυτα από τη φύση του αντικειμένου της σύμβασης. 

Ἐπίσης, δεν επιτρέπεται να αναφέρονται οι τεχνικές προδιαγραφές σε 
εμπορικά σήματα, διπλώματα ευρεσιτεχνίας, τύπους ορισμένης προέλευσης ἡή 
καταγωγῆς, εκτός εάν υποχρεωτικά συνοδεύονται από τις λέξεις «ή ισοδύναμα» και 
εφ᾽ όσον το αντικείµενο της σύμβασης δεν μπορεί να περιγραφεί αλλιώς µε 

προδιαγραφές που να είναι επαρκώς ακριβείς και πλήρως κατανοητές για κάθε 
ενδιαφερόμενο. 

Οι τεχνικές προδιαγραφές περιλαμβάνουν και τις μεθόδους ποιοτικού ελέγχου 
κατά την παραλαβή του έργου, της μελέτης, των υλικών ἤ τῆς υπηρεσίας. 

5. Οι «Ειδικοί Όροι Διαγωνισμών» υπερισχύουν τῶν αντιστοίχων «1 ενικών 
Όρων Διαγωνισμών» σε περίπτωση σύγκρουσῆς τους. 

7. Ἡ διακήρυξη συντάσσεται στην Ελληνική γλώσσα και, στις περιπτώσεις 
όπου τούτο κρίνεται σκόπιμο από τον Ο.Π.Ι., συνοδεύεται από μετάφραση στην 
Αγγλική γλώσσα. 

Σε περίπτωση διαφορών μεταξύ Ελληνικού και Αγγλικού κειµένου υπερισχύει 
το Ελληνικό κείμενο. 

8. Τροποποίηση των όρων της διακήρυξης γίνεται µε έκδοση συμπληρώματος 
αυτής, που εγκρίνεται από το ίδιο το όργανο που έχει εγκρίνει τη διακήρυξη και 
δημοσιεύεται µε την ίδια διαδικασία. 


Άρθρο 7 
Προκήρυξη -- Δημοσιότητα διαγωνισμού -- 
Χρόνος υποβολής προσφορών 

1. Με μέριμνα τῶν αρμοδίων υπηρεσιών του Ο.Π.Ι. η προκήρυξη του 
διαγωνισμού, η οποία περιλαμβάνει περίληψη της διακήρυξης, δημοσιεύεται σε δύο 
(2) τουλάχιστον ημερήσιες οικονομικές εφημερίδες, στην Εφηµερίδα της Ευρωπαϊκής 
Ένωσης, εφ᾽ όσον αυτό προβλέπεται από τις εκάστοτε ισχύουσες Οδηγίες της 
Ευρωπαϊκής Ένωσης και στο τεύχος Διακηρύξεων Δημοσίων Συμβάσεων της 
Εφημερίδας της Κυβέρνησης, εφ᾽ όσον αυτό προβλέπεται από την ισχύουσα 
νοµοθεσία. 

Στις περιπτώσεις που προβλέπεται δημοσίευση και στην Εφημερίδα της 
Ευρωπαϊκής Ένωσης, η προκήρυξη αποστέλλεται στην Ὑπηρεσία Επισήμων 
Εκδόσεων της Ευρωπαϊκής Ένωσης και περιλαμβάνει όλα τα στοιχεία που 
προβλέπονται από τις ισχύουσες Οδηγίες της Ευρωπαϊκής Ένωσης. 

Στις περιπτώσεις αυτές η δημοσίευση της προκήρυξης στον Ελληνικό Τύπο 
γίνεται µετά την αποστολή αυτής στην Ὑπηρεσία Επισήμων Εκδόσεων της 
Ευρωπαϊκής Ένωσης προς δημοσίευση και δεν µπορεί να περιέχει πληροφορίες 
διαφορετικές από τις δημοσιευθείσες στην Επίσηµη Εφημερίδα της Ευρωπαϊκής 
Ἔνωσης. 

Συμπληρώματα τῶν διακηρύξεων εκδιδόµενα µετά τη δημοσίευση τῶν 
διακηρύξεων, ακολουθούν την ἴδια διαδικασία δημοσίευσης µε εκείνη της 
διακήρυξης. 

2. Το πλήρες τεύχος της διακήρυξης Ανοικτού Διαγωνισμού διανέμεται στους 
ενδιαφερόμενους µε καταβολή του ποσού που ορίστηκε ως αντίτιμο συμμετοχής τους 
στις δαπάνες ἐκδοσής του. 

3, Το ελάχιστο χρονικό διάστηµα μεταξύ της δημοσίευσης της προκήρυξης 
Ανοικτού Διαγωνισμού και της ημερομηνίας υποβολής προσφορών καθορίζεται µε τη 

διακήρυξη, εναρμονιζόµενο µε την Ελληνική νοµοθεσία και τις εκάστοτε ισχύουσες 
Οδηγίες της Ευρωπαϊκῆς Ένωσης. 


Άρθρο δ 
Υποβολή προσφορών 

1. Οι προσφορές υποβάλλονται στον Ο.Π.Ι., στη διεύθυνση που ορίζεται στη 
διακήρυξη. 

Η υποβολή μπορεί να γίνει µε τους ακόλουθους τρόπους: 

1.1. Παράδοση της προσφοράς από τους ενδιαφερόμενους ή τους 
εκπροσώπους τους στην εν λόγω διεύθυνση. 

1.2. Αποστολή της προσφοράς ταχυδρομικώς επί αποδείξει ή µέσω εταιριών 
διακίνησης εντύπων. 

Και στις δύο παραπάνω περιπτώσεις, οι ενδιαφερόμενοι φροντίζουν για την 
έγκαιρη υποβολή της προσφοράς τους σύμφωνα µε τα διαλαμβανόμενα στη 
διακήρυξη. 

2. Οι εκπρόθεσµες προσφορές ἤ οι προσφορές ενδιαφερομένων που η 
συµµετοχή τους σε διαγωνισμό έχει αποκλεισθεί, δεν αποσφραγίζονται ούτε 
λαμβάνονται υπ᾿ όψιν. Στις περιπτώσεις αυτές, οι ενδιαφερόμενοι ειδοποιούνται 
εγγράφως από τον Ο.Π.1. για την παραλαβή τῶν προσφορών τους που επιστρέφονται. 
Η έγγραφη ειδοποίησή τους περιλαμβάνει και τους λόγους επιστροφής τῶν 
προσφορών. 

3. Αν από τη διακήρυξη προβλέπεται η κατάθεση δείγματος, το δείγμα 
κατατίθεται στην Επιτροπή Διαγωνισμών, σύμφωνα µε τα οριζόµενα στη διακήρυξη. 

4. Η αξιολόγηση γίνεται υποχρεωτικά σε τρία στάδια: του ανοίγματος τῶν 
προσφορών και ελέγχου τῶν δικαιολογητικών, της τεχνικής αξιολόγησης και 
βαθμολόγησης τῶν προσφορών και της οικονοµικής αξιολόγησης. 

Οι προσφορές υποβάλλονται µέσα σε σφραγισμένο φάκελο, στον οποίο 
αναγράφονται η λέξη «Προσφορά», ο αριθµός της διακήρυξης και τα λοιπά στοιχεία 
που προβλέπονται στη διακήρυξη και περιέχει όλα τα στοιχεία και δικαιολογητικά 
που προβλέπει η διακήρυξη σε ειδικό φάκελο, επίσης τον φάκελο της τεχνικής 
προσφοράς, καθώς και τον σφραγισμένο φάκελο, στον οποίο περιλαμβάνεται η 
οικονομική προσφορά. 

Προσφορές που υποβάλλονται ανοικτές ή προφορικά δεν γίνονται αποδεκτές. 

5. Όι προσφορές συντάσσονται σύμφωνα µε τους όρους και τις οδηγίες της 
διακήρυξης και περιλαμβάνουν όλα τα στοιχεία που καθορίζονται από αυτή, δηλαδή 
νομιμοποιητικά έγγραφα, εγγυητική επιστολή συµµετοχής, οικονομικά και τεχνικά 
στοιχεία και πληροφορίες κ.λπ.. 

Η γλώσσα στην οποία συντάσσονται οἱ προσφορές είναι η προβλεπόμενη στη 
σχετική διακήρυξη. 

Οι προσφορές υποβάλλονται σε ένα πρωτότυπο και σε όσα τυχόν αντίγραφα 
καθορίζει η διακήρυξη. 

Η προσφορά υπογράφεται σε όλες τις σελίδες της από τον ενδιαφερόμενο ή 
από νόμιμα εξουσιοδοτημένο εκπρόσωπό του. 

Οι προσφορές, κατά την παραλαβή τους από την Επιτροπή Διαγωνισμών που 
διενεργεί τον διαγωνισμό, καταχωρούνται σε ειδικό πρωτόκολλο προσφορών και σε 
κάθε φάκελο προσφοράς σημειώνεται ο αριθµός πρωτοκόλλου και η ημερομηνία και 
ώρα καταχώρισης. Τα δικαιολογητικά και στοιχεία τῶν προσφορών μονογράφονται 
από όλα τα µέλη της. 


Άρθρο 9 
Αναβολή - Ματαίωση διαγωνισμού 

1. Αναβολή ή ματαίωση διαγωνισμού είναι δυνατή, εφ᾽ όσον δεν υπάρχει 
συμμετοχή ή, κατά την κρίση του Ο.Π.Ι., η συμμετοχή τῶν ενδιαφερομένων κρίνεται 
ανεπαρκής ή υπάρχουν άλλοι σοβαροί λόγοι που συνηγορούν σε αυτό. 

Στις περιπτώσεις αυτές η έγκριση παρέχεται από το αρμόδιο όργανο που 
διεξάγει τον διαγωνισμό και εγκρίνει τα πρακτικά της Επιτροπής του Διαγωνισμού. 

2. Εφ᾽ όσον αποφασισθεί αναβολή ή ματαίωση του διαγωνισμού, απαιτείται 
σχετική δημοσίευση στον τύπο, σύμφωνα µε τα οριζόμενα στο άρθρο 7 του παρόντος 
Κανονισμού. 

3, Στις περιπτώσεις ματαίωσης του διαγωνισμού οι προσφορές που έχουν ήδη 
υποβληθεί επιστρέφονται στους ενδιαφεροµένους που τις υπέβαλαν. 


Άρθρο 10 
Αποσφράγιση και αξιολόγηση προσφορών 

1. Ἡ αποσφράγιση τῶν προσφορών γίνεται στα γραφεία του Ο.Π.]., την ημέρα 
και την ώρα που ορίζει η διακήρυξη, για δε το άνοιγμα τῶν οικονομικών προσφορών 
σε ημέρα και ώρα που ορίζει σχετικό έγγραφο που αποστέλλεται στοὺς 
συμμετέχοντες. Οι ενδιαφερόμενοι μπορούν να παρίστανται κατά την αποσφράγιση 
τῶν προσφορών είτε αυτοπροσώπως είτε µε εκπρόσωπό τους που ορίζεται µε 
έγγραφη εξουσιοδότηση. 

2. Ἡ Επιτροπή του Διαγωνισμού εξετάζει το εµπρόθεσµο ή µη τῶν 
προσφορών, ελέγχει την ύπαρξη των προβλεπόμενων δικαιολογητικών και την 
πληρότητα γενικά τῶν τυπικών προὐποθέσεων που καθορίζει η αντίστοιχη 
διακήρυξη, κατατάσσει τις προσφορές σε τυπικά αποδεκτές ή µη και συντάσσει το 
πρακτικό αποσφράγισης. 

3. Μετά την αποσφράγιση των προφορών πραγματοποιείται η τεχνική 
αξιολόγησή τοὺς και ο καθορισμός της σειράς µειοδοσίας ή και η βαθµολόγησή τους, 
ανάλογα µε τα κριτήρια αξιολόγησης που προβλέπονται στη διακήρυξη και 
συντάσσεται σχετικό πρακτικό. Μετά την τεχνική αξιολόγηση ακολουθεί η 
οικονομική αξιολόγηση. 

4. Όι ενδιαφερόμενοι δικαιούνται να παρέχουν, μόνον εφ᾽ όσον τους 
ζητηθούν, πρόσθετα στοιχεία τεχνικής ή οικονομικής φύσης που θα αποβλέπουν 

5. Αντιπροσφορές είναι απαράδεκτες και απορρίπτονται. 

6. Η Επιτροπή του Διαγωνισμού συντάσσει πρακτικό αξιολόγησης µε τις 
προτάσεις της σε κάθε στάδιο του διαγωνισμού και το υποβάλλει στο αρμόδιο όργανο 
που διεξάγει τον διαγωνισμό. 


Άρθρο 11 
Ἐνστάσεις 

1. Ενστάσεις κατά της διακήρυξης: 

1.1. Κάθε ενδιαφερόμενος να συμμετάσχει σε διαγωνισμό δύναται να 
υποβάλει ένσταση κατά της διακήρυξης αυτού. 

1.2. Ενστάσεις κατά της διακήρυξης του διαγωνισμού εξετάζονται μόνον εφ) 
όσον έχουν υποβληθεί µέσα σε προθεσµία πέντε (5) εργάσιμων ημερών από την 
τελευταία δημοσίευση της διακήρυξης στον Ελληνικό ημερήσιο τύπο. 

1.3. Κάθε εµπρόθεσµα υποβληθείσα ένσταση εξετάζεται από την τριμελή 
Επιτροπή Αξιολόγησης τῶν Ενστάσεων που ορίζεται στην αρχή κάθε έτους µε 
απόφαση ΔΣ και η οποία υποβάλλει σχετική εισήγηση προς το Δ.Σ. του Ο.Π.Ι., το 
οποίο εκδίδει την απόφασή του µέσα σε προθεσµία δεκαπέντε (10) ημερών από την 
υποβολή της ένστασης. Σημειώνεται ότι τα µέλη της Επιτροπής Αξιολόγησης 
Ενστάσεων είναι διαφορετικά από τα µέλη της Επιτροπής Διεξαγωγής του 
Διαγωνισμού. 

Η απόφαση αυτή είναι οριστική και οι ενιστάµενοι λαμβάνουν γνώση αυτής 
µε ευθύνη και φροντίδα τους. 

Αν παρέλθει άπρακτη η προθεσµία των δέκα (10) ημερών, τεκμαίρεται η 
απόρριψη της ένστασης. 

1.4. Σὲ περίπτωση ολικής Ἡ μερικῆς αποδοχής της ἑνστασης, η οποία 
συνεπάγεται τροποποίηση ή συμπλήρωση τῶν όρων τῆς διακήρυξης, εκδίδεται 
συμπλήρωμα της διακήρυξης που δημοσιεύεται σύμφωνα µε τα οριζόµενα στο άρθρο 
7 του παρόντος Κανονισμού. Στην περίπτωση αυτή, επανακαθορίζεται και η 
προθεσµία του διαγωνισμού. 

2. Ενστάσεις κατά της συμμετοχής ενδιαφερομένου ἤ της νομιμότητας 
διενέργειας του διαγωνισμού: 

2.1. Ένσταση κατά τῆς συμμετοχής ενδιαφερομένου στον διαγωνισμό ή κατά 
της νομιμότητας διενέργειας του διαγωνισμού ὥς προς τη διαδικασία παραλαβής και 
αποσφράγισης τῶν προσφορών μπορούν να υποβάλουν μόνο οι συμμετέχοντες σε 
αυτόν ἤ, προκειμένου περί Κλειστού Διαγωνισμού, μόνο οἱ προσκληθέντες να 
υποβάλουν προσφορά, εντός δύο (2) εργάσιµων ημερών από την αποσφράγιση των 
προσφορών ή και κατά τη διάρκεια της αποσφράγισης. 

Η ένσταση κατά της συμμετοχής υποψηφίου κοινοποιείται απαραίτητα µε 
ευθύνη του ενισταµένου και σε εκείνον κατά του οποίου στρέφεται. 

Κατά τα λοιπά, η διαδικασία εξέτασης της ένστασης είναι η ἴδια µε την 
περιγραφόμενη στην παράγραφο 1.3 του παρόντος άρθρου. 

2.2. Ένσταση κατά της νομιμότητας διενέργειας του Διαγωνισμού (Ανοικτού 
ή Κλειστού) έως και την κατακυρωτικῇ απόφαση. 

Την ένσταση αυτή μπορούν να υποβάλουν μόνο οι συμμετέχοντες στον 
διαγωνισμό, τῶν οποίων οι προσφορές έγιναν αποδεκτές και δεν απορρίφθηκαν για 
τυπικούς ή ουσιαστικούς λόγους κατά το στάδιο της αποσφράγισης, εντός πέντε (5) 
εργάσιµων ημερών από τη γνώση, µε οποιονδήποτε τρόπο, της προσβαλλόμενης 
πράξης ή παράλειψης. 

Κατά τα λοιπά, η διαδικασία εξέτασης της ένστασης είναι η ίδια µε την 
περιγραφόµενη στην παράγραφο 1.3 του παρόντος άρθρου. 

2. Ενστάσεις που γίνονται για προσφορές που κρίθηκαν τυπικά µη αποδεκτές. 

3.1. Με μέριμνα των υπηρεσιών του Ο.Π.Ι., γνωστοποιούνται εγγράφως, µε 
συστηµένη επιστολή ἤ τηλετύπημα ἤ τήηλεμοιοτυπίΩξΕΑΧ, σε όλους τους 
διαγωνιζομένους που η προσφορά τους κρίθηκε τυπικά µη αποδεκτή, οι λόγοι της 
απόρριψήςτους, 

3.2, Οι εν λόγω διαγωνιζόμενοι και μόνον αυτοί δικαιούνται, εντός της 
τακτικής προθεσμίας που καθορίζεται στη διακήρυξη και η οποία δεν µπορεί να είναι 
μικρότερη των δύο (2) εργασίμων ημερών, να υποβάλουν εγγράφως σχετική ένσταση 
και μόνο για τους λόγους απόρριψής τους. 

3.3, Ἡ διαδικασία εξέτασης τῶν ενστάσεων αυτών είναι ίδια µε εκείνη της 
παραγράφου 1.3 του παρόντος άρθρου. 


Άρθρο 12 
Κατακύρωση - Ακύρωση - Επανάληψη διαγωνισμού 

1. Ἡ κατακύρωση του διαγωνισμού ολοκληρώνεται µε την έγκριση του 
αποτελέσματος του διαγωνισμού από το Δ.Σ. του Ο.Π.Ι. που τον διεξάγει. 

Το έργο, η μελέτη, η προμήθεια ή η υπηρεσία κατακυρώνονται στον 
διαγωνιζόµενο που υπέβαλε την προσφορά που προκρίθηκε σύμφωνα µε το κριτήριο 
ανάθεσης. 

2. Σε περίπτωση ισοτιµίας ή ισοδυναμίας προσφορών, η ανάθεση γίνεται µε 
κατανομή μεταξύ των ισοδύναμων ἤ ισότιμων διαγωνισθέντων. 

3. Ακύρωση ή επανάληψη του διαγωνισμού γίνεται εάν το αποφασιστικό 
όργανο που διεξάγει τον διαγωνισμό κρίνει ότι: 

3,1, Ο διαγωνισμός διεξήχθη παρατύπῶς και από την παρατυπία επηρεάζονται 
τα αποτελέσµατα αυτού. 

3,2. Το αποτέλεσµα του διαγωνισμού είναι µη ικανοποιητικό. 

3,3, Ο ανταγὠνισµός υπήρξε ανεπαρκής, 

5.4. Μεταβλήθηκαν οι αντίστοιχες ανάγκες του Ο.Π.Ι.. 

4. Σε καμιά περίπτωση δεν δημιουργείται υποχρέωση καταβολής από τον 
Ο.Π.Ι. στους διαγωνιζόµενους οποιασδήποτε αποζημίωσης για δαπάνες ή για άλλες 
θετικές ἡ αποθετικές ζημίες που τυχόν υπέστησαν από τη συμμετοχή τους στον 
διαγωνισμό. 


Ἴ ο 


Ε-ΠΠ81|; ]εσα|(θορ!.οτ Ρον 


ΟΡΓΑΝΙΣΜΟΣ ΗΠΗΕΓΕΕΝΙΕΟ 


ΠΝΕΥΜΑΤΙΚΗΣ ΟΘΟΡΥΑΙΣΗΤ 
ΙΔΙΟΚΤΗΣΙΑΣ ΟΚΘΑΝΙΖΑΊΤΟΝ 
ΤΟΥΡΓΕΟ ΠΌΛΙΙΕΜΩΥ Κλ ΤΟΥΡΙΣΝΟΥ ΙΗΝΦΤΥ 0Ε ΟΙΤΙΒΕ ΑΝΌΤΟΠΒΜ 


Οι αποφάσεις για κατακύρωση ή ακύρωση ή επανάληψη του διαγωνισμού 
πρέπει να είναι αιτιολογηµένες. 


Άρθρο 13 
Αναγγελία ανάθεσης -- Σύμβαση 

1. Η ανάθεση του έργου, της μελέτης, της προμήθειας ἤ της υπηρεσίας 
ανακοινώνεται µε μέριμνα τῶν υπηρεσιών του Ο.Π.]., επιστολή, τηλεγράφημα, 
τηλετυπικό σήμα, τηλεμοιοτυπίασγΑΧ ή µε την αποστολή της αντίστοιχης 
παραγγελίας ή σύμβασης για υπογραφή στον ανάδοχο που έχει επιλεγεί µε βάση τις 
διατάξεις του παρόντος Κανονισμού. 

2. Οι συμβάσεις καταρτίζονται σύμφωνα µε την απόφαση κατακύρωσης του 
αρµόδιου αποφασιστικού οργάνου του Ο.Π.Ι. το οποίο διεξάγει τον διαγωνισμό, που 
περιλαμβάνει τους γενικούς και ειδικούς όρους της συμφωνίας, καθώς και κάθε όρο 
τεχνικής ή οικονοµικής ή άλλης φύσης που απαιτείται για την ακριβή εκτέλεσή της. 
Τροποποιήσεις ή συμπληρώσεις τῶν συμβάσεων ἤ παραγγελιών γίνονται πάντοτε 
εγγράφως µετά από ἔγκριση του ιδίου οργάνου. 

3, Οι συμβάσεις ή οι παραγγελίες συντάσσονται στην Ελληνική γλώσσα αλλά, 
όταν οι αντισυμβαλλόμενοι είναι αλλοδαποί, µπορεί να συντάσσονται ταυτόχρονα 
και στην Αγγλική γλώσσα, µε το Ελληνικό κείµενο να υπερισχύει. Η περιγραφή του 
υλικού και τα τεχνικά στοιχεία μπορούν να συντάσσονται µόνο στην Αγγλική 
γλώσσα. 

4. Η υπογραφή τῶν συμβάσεων γίνεται από το εκάστοτε εξουσιοδοτημένο 
όργανο του Ο.Π.Ι.. 

5. Η καταγγελία ή η λύση των συμβάσεων γίνεται µετά απὀ έγκριση του 
Διοικητικού Συμβουλίου του Ο.Π.Ι.. 


ΚΕΦΑΛΑΙΟ ΤΙ 
ΚΛΕΙΣΤΗ ΔΙΑΔΙΚΑΣΙΑ 


Άρθρο 14 
Πρόσκληση εκδήλωσης ενδιαφέροντος 

1. Προκειμένου για Κλειστούς Λιαγωνισμούς εκδίδεται πριν από τη 
διακήρυξη «Προκήρυξη Εκδήλωσης Ενδιαφέροντος». 

2. Το κείµενο της εν λόγω πρόσκλησης, μεταξύ άλλων, περιλαμβάνει: 

Τον αριθµό της πρόσκλησης που είναι ίδιος µε εκείνον της σχετικής 
διακήρυξης. 

Τη διεύθυνση του Ο.Π.Ι. (ταχυδρομική διεύθυνση, αριθµός τηλεφώνου, 
τηλετύπου και τηλεμοιοτύπου / ΓΑΣ). 

Την ημερομηνία και ώρα λήξης της προθεσμίας υποβολής των δηλώσεων 
ενδιαφέροντος. 

Την περιγραφή του αντικειμένου του διαγωνισμού. 

Τα υποβαλλόμενα μαζί µε τη δήλωση ενδιαφέροντος στοιχεία για τη 
διακρίβωση της αξιοπιστίας και της συναλλακτικῆς ευθύτητας τῶν ενδιαφερομένων. 

Τυχόν πρόσθετους όρους ἤ/και διευκρινίσεις που είναι απαραίτητες. 

Τα κριτήρια επιλογής τῶν ενδιαφερόµενων. 

Τη δυνατότητα υποβολής ένστασης. 

3. Η προκήρυξη της πρόσκλησης εκδήλωσης ενδιαφέροντος δημοσιεύεται 
κατά τον ίδιο τρόπο που προβλέπεται στο άρθρο 7 του παρόντος Κανονισμού για τη 
δημοσίευση της προκήρυξης Ανοικτού Διαγωνισμού. 

4. Το πλῆρες κείμενο της πρόσκλησης εκδήλωσης ενδιαφέροντος διανέμεται 
στους ενδιαφερόμενους µε την καταβολή του ποσού που ορίσθηκε ὡς αντίτιμο 
συμμετοχής αυτών στις δαπάνες ἐκδοσής του. 

5. Το ελάχιστο χρονικό διάστηµα μεταξύ της δημοσίευσης της προκήρυξης 
πρόσκλησης εκδήλωσης ενδιαφέροντος και της ημερομηνίας υποβολής δηλώσεων 
ενδιαφέροντος καθορίζεται µε απόφαση του αρµόδιου για τη διεξαγωγή του 
διαγωνισμού αποφασιστικού οργάνου, σύμφωνα µε την Ελληνική νοµοθεσία και τις 
εκάστοτε ισχύουσες Οδηγίες της Ευρωπαϊκής Ένωσης. 


Άρθρο 15 
Υποβολή -- Παράταση υποβολής δηλώσεων ενδιαφέροντος 
Ματαίωση πρόσκλησης εκδήλωσης ενδιαφέροντος. 

1. Οι δηλώσεις ενδιαφέροντος απευθύνονται στην Επιτροπή Διαγωνισμών, 
στη διεύθυνση που ορίζεται στην πρόσκληση εκδήλωσης ενδιαφέροντος, όπου και 
πρωτοκολλούνται στο ειδικό πρωτόκολλο προσφορών. Η υποβολή μπορεί να γίνει µε 
τους ακόλουθους τρόπους: 

1.1. Παράδοση της δήλωσης εκδήλωσης ενδιαφέροντος από τους 
ενδιαφερόμενους ή τους εκπροσώπους τους στην εν λόγω διεύθυνση. 

1.2. Αποστολή της δήλωσης εκδήλωσης ενδιαφέροντος ταχυδρομικώς επί 
αποδείξει ή µέσω εταιριών διακίνησης εντύπων. 

Και στις δύο παραπάνω περιπτώσεις, οι ενδιαφερόμενοι φροντίζουν για την 
έγκαιρη υποβολή της δήλωσης ενδιαφέροντος, σύμφωνα µε τα διαλαμβανόµενα στην 
πρόσκληση εκδήλωσης ενδιαφέροντος. 

2. Παράταση της προθεσμίας υποβολής δηλώσεων ενδιαφέροντος ή αναβολή 
Ὦ ματαίωση της πρόσκλησης εκδήλωσης ενδιαφέροντος είναι δυνατή, εφ᾽ όσον 
υπάρχουν σοβαροί λόγοι που συνηγορούν σε αυτό ή η ανταπόκριση στην πρόσκληση 
εκδήλωσης ενδιαφέροντος κρίνεται ανεπαρκής. 


Άρθρο 16 

Προεπιλογή υποψηφίων -- Λοιπές διαδικασίες Κλειστού Διαγωνισμού 
1. Η προεπιλογή των υποψηφίων που θα λάβουν μέρος σε Κλειστό 
Διαγωνισμό, γίνεται από το αποφασιστικό όργανο που διεξάγει τον διαγωνισμό, 
σύμφωνα µε τα κριτήρια επιλογής που αναφέρονται στην πρόσκληση εκδήλωσης 
ενδιαφέροντος. 

2. Μετά το πέρας της διαδικασίας προεπιλογῆς ο Ο.Π.Ι. ενημερώνει εγγράφως 
τους αποκλεισθέντες για τους λόγους της µη επιλογής τους. Οι αποκλεισθέντες έχουν 
δικαίωµα ένστασης σύμφωνα µε τα οριζόμενα στην πρόσκληση εκδήλωσης 
ενδιαφέροντος, επί της οποίας αποφασίζει το αποφασιστικό όργανο που διεξάγει τον 
διαγωνισμό. 

3. Στους υποψήφιους που θα προεπιλεγούν τελικά, αποστέλλεται η διακήρυξη 
του διαγωνισμού, µε καταβολή εκ µέρους τους του ποσού που ορίσθηκε ὥς αντίτιμο 
συµµετοχής τους στις δαπάνες έκδοσης της διακήρυξης. 

4. Για τα υπόλοιπα στάδια του Κλειστού Διαγωνισμού εφαρμόζονται οι 
ρυθμίσεις που προβλέπονται στον παρόντα Κανονισμό για τον Ανοικτό Διαγώνισμό, 
µε τις ακόλουθες τροποποιήσεις: 

4.1. Σε περίπτωση αναβολής ἡ ματαίωσης του Κλειστού Διαγωνισμού, δεν 
γίνεται δημοσίευση στον τύπο αλλά έγγραφη ειδοποίηση τῶν υποψηφίων που έχουν 
προεπιλεγεί. 

4.2. Ενστάσεις κατά της διακήρυξης του κλειστού διαγωνισμού εξετάζονται 
μόνον εφ᾽ όσον έχουν υποβληθεί μέσα σε προθεσμία πέντε (5) εργάσιμων ημερών 
από την αποστολή της στους προεπιλεγέντες υποψηφίους, άλλως δεν λαμβάνονται 
υπ’ όψιν. 

4.3. Προσφορές που υποβάλλονται από υποψηφίους που δεν έχουν 
προεπιλεγεί κατά τη διαδικασία του Κλειστού Διαγωνισμού, δεν αποσφραγίζονται 
ούτε λαμβάνονται υπ’ όψιν. 


ΚΕΦΑΛΑΙΟ ΥΙ 
ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΕΙΣ 


Άρθρο 17 
Περιπτώσεις εφαρμογής της διαδικασίας µε διαπραγματεύσεις χωρίς 
δημοσίευση προκήρυξης 

1. Η διαδικασία σύναψης συμβάσεων µε διαπραγματεύσεις χωρίς δημοσίευση 
προκήρυξης αποτελεί εξαιρετική διαδικασία και δύναται να εφαρμοστεί στις 
ακόλουθες περιπτώσεις: 

1.1. Εάν σε διαδικασία µε προκήρυξη διαγωνισμού δεν υποβλήθηκε καμιά 
προσφορά ἡ εάν από τις υποβληθείσες προσφορές δεν είναι καμία κατάλληλη. Η 
περίπτωση αυτή ισχύει, εφ᾽ όσον δεν έχουν τροποποιηθεί ουσιαστικά οἱ αρχικοί όροι 
της διακήρυξης. 

1.2. Για έργα, μελέτες, υλικά ή υπηρεσίες που διατίθενται ή κατασκευάζονται 
κατ᾽ αποκλειστικότητα ή έχουν ιδιάζουσα καταλληλότητα ἡ που για λόγους 
τεχνικούς ή καλλιτεχνικούς διατίθενται ή κατασκευάζονται μόνο από ορισμένο 
πρόσωπο. 

1.3, Για έργα, μελέτες, υλικά ἡ υπηρεσίες που κατασκευάζονται ἡ 
προορίζονται αποκλειστικά για σκοπούς ερευνών, πειραμάτων πρότυπης εφαρμογής 
/ ή για δοκιμαστική χρήση. 

1.4. Για έργα, μελέτες, υλικά ἡ υπηρεσίες για τα οποία η αλλαγή της πηγής θα 
υποχρεώσει τον Ο.Π.Ι. να αποδεχθεί διαφορετικά χαρακτηριστικά, που θα ήταν µη 
συμβατά µε τα υφιστάμενα ἡ θα προκαλούσαν δυσανάλογες τεχνικές δυσχέρειες στη 
λειτουργία και συντήρηση τῶν εγκαταστάσεών του. 

1.5. Σε περιπτώσεις επείγουσας ανάγκης οφειλόμενης σε απρόβλεπτες 
καταστάσεις ή σε περιπτώσεις επείγουσας ανάγκης όπου η έλλειψη είναι δυνατόν να 
προκαλέσει ατυχήματα ἤ καταστροφές ή σημαντικές ζημίες ἡ ασύμφορες 
ακινητοποιήσεις τῶν εγκαταστάσεων του Ο.Π.]. και δεν υφίστανται χρονικά 
περιθώρια για τη διενέργεια Κλειστού ή Ανοικτού Διαγωνισμού. 

1.6. Για συμβάσεις που ειδικές διατάξεις και ρυθμίσεις επιτρέπουν στον 
Ο.Π.1. τη σύναψή τους µε διαπραγματεύσεις χωρίς τη δημοσίευση προκήρυξης, 
ανεξάρτητα από το ύψος της αξίας αυτών. 

1.8. Για έργα, μελέτες, υλικά ἤ υπηρεσίες η ανάθεση τῶν οποίων εντάσσεται 
σε Συμφωνίες -- Πλαίσιο, που έχουν συναφθεί σύμφωνα µε το ΠΔ 60/2007. 

2. Το όργανο ανάθεσης -- κατακύρωσης τῶν παραπάνω συμβάσεων ορίζεται 
σύμφωνα με το άρθρο 2 του παρόντος Κανονισμού. 


ΚΕΦΑΛΑΙΟΥν 
ΛΟΙΠΕΣ ΡΥΘΜΙΣΕΙΣ 


Άρθρο 18 
Ἔκπτωση αναδόχου 
1. Αν ο ανάδοχος παραβαίνει τις συμβατικές του υποχρεώσεις, ο Ο.ΙΠ.1. 
μπορεί να καταγγείλει τη σύμβαση και να κηρύξει τον ανάδοχο έκπτωτο. 
2. Οι ακολουθούμενες σχετικώς διαδικασίες αναφέρονται στη διακήρυξη και 


στη σύμβαση. 

